Kāzusā minētie fakti, personas un notikumi ir izdomāti. Jebkāda apstākļu vai notikumu sakritība uzskatāma par nejaušu. Lai arī kāzusa darbība noris reālā laikā, šis apstāklis nepierāda, ka kāzusa pamatā likti reāli notikumi.

Kāzuss ir balstīts uz Latvijā spēkā esošajām tiesību normām. Ja līdz sacensību finālam kādā tiesību nozarē, kas apskatīta kāzusā, mainās normatīvais regulējums, tajā skaitā notiek normatīvā akta vai aktu spēka zaudēšana, grozīšana vai jauna normatīvā akta vai aktu pieņemšana vai spēkā stāšanās, šie grozījumi sacensību dalībniekiem nav jāņem vērā. Ja pēc sacensību sākuma nacionāla vai starptautiska tiesa vai tām pielīdzināma institūcija, tajā skaitā Satversmes tiesa, Eiropas Savienības tiesa, Eiropas Cilvēktiesību tiesa, Apvienoto Nāciju Organizācijas Cilvēktiesību komiteja vai citu valstu konstitucionālās, augstākās vai citas tiesas pieņem autoritatīvu skaidrojumu kādai tiesību problēmai, kas tieši neietekmē apstrīdētās normas, tad šāds skaidrojums var tikt izmantots. Ja skaidrojums attiecas uz apstrīdētajām normām, sacensību dalībniekiem ir jāizmanto tajā ietvertie argumenti, bet viņi nevar atsaukties uz skaidrojuma tiesiski saistošo spēku, ja tāds tam piemīt.

Kāzusā aprakstītie viedokļi skaidro un raksturo pušu pozīciju. Sacensību dalībnieku juridiskajai analīzei nav pilnībā jāsakrīt ar kāzusā aprakstītajiem pušu viedokļiem. Sacensību dalībniekiem ir jāievēro prasījuma robežas, savukārt argumentācijas izvēlē viņi var darboties salīdzinoši brīvi (piemēram, atrodot kādus citus normatīvus aktus, kuriem pretrunā varētu būt apstrīdētās normas, sacensību dalībnieki var pieteikumam pievienot arī šo normatīvo aktu analīzi).

Lai veicas! Legibus sumptis desinentibus legibus naturae utendum est!

Kāzuss tiesas procesa izspēlei

Biznesa augstskolā Turība

2022

Kāzuss “Tiesības uz privāto dzīvi”

[1]2018. gadā Saulcerīte Saule studējot Dienvidu Korejas Republikā ir iepazinusies ar Korejas pilsoni Mischaelu Chanyangou.

Pēc studijām Saulcerīte atgriezusies Latvijā un 2021. gadā, kad mazinājušies pandēmijas ierobežojumi arī Mischaelu Chanyangou ieradās Rīgā studiju apmaiņas programmas ietvaros.

2022. gada 14. janvārī Saulcerīte un Michaelu atbrauca uz Jelgavas valstspilsētas pašvaldības dzimtsarakstu nodaļu un iesniedza iesniegumu laulības reģistrācijai.

Pāris izlēma aprecēties un Saulcerīte vēlējās sev dubulto uzvārdu, kā otro daļu izvēloties vīra vārdu : Mischaelu-Saule.

[2]Dzimsarakstu nodaļa atteica izdod laulības apliecību ar jauno uzvārdu. Pamatojot to ar

Vārda, uzvārda un tautības ieraksta maiņas likuma 2.panta pirmo daļu, kopsakarā ar citām tiesību normām tiesību sistēmas ietvaros, vārda un uzvārda maiņas gadījumā izvēlētajam personvārdam ir jāatbilst latviešu valodas prasībām, kas noteiktas Valsts valodas likumā un citos normatīvajos aktos.

[3]2022.gada 2.martā Saulcerīte Michaelu-Saule saņēma vēstuli, kurā Korejas Tautas Demokrātiskās Republikas (Ziemeļkorejas republika) pieprasa izdot kriminālvajāšanai Mischaelu Chanyangou, kas istenībā ir Bandae Yeop Chagi, ko apliecina foto kopijas no pases. Saulcerītei ir patikuši romantiskie puiši no viduslaiku romāniem, tāpēc viņa izlēma, ka vārds Chagi skanēs lieliski viņas jaunajā uzvārdā. Pētot ģimenes arhīvus Saulcerīte atrada savas vecmammas bildi un skolas liecību uz Beatrises fon Schaga vārda.

[4] Saulcerīte Mischaelu-Saule 2022.gada 1.maijā vērsās Administratīvā rajona tiesā ar lūgumu atcelt dzimsarakstu nodaļas lēmumu par uzvārdu maiņu un izsniegt laulības apliecību ar jaunu uzvārdu. Pamatojums, ka laulāto personiskās tiesības attiecībā uz uzvārdu nosaka Civillikuma [86.pants](http://likumi.lv/doc.php?id=225418). Noslēdzot laulību, laulātie pēc savas vēlēšanās var izraudzīties viena laulātā pirmslaulības uzvārdu par savu kopējo uzvārdu.

 [5] Bandae Yeop Chagi devās kopā ar Saulcerīti uz Lielbritāniju un 8.maijā 2022.gadā aprecējās un tagad laulības dokumentos uzrādās uzvārds Saulcerīte Mischaelu-Saule Chagi.

Pāris ir atraduši ziņu medijos, ka ārvalsts institūcijas izsniegtajam dokumentam ir jābūt tulkotam latviešu valodā (izņemot, ja dokuments ir angļu, vācu, franču vai krievu valodā un tas tiek iesniegts Latvijas diplomātiskajā vai konsulārajā pārstāvniecībā ārvalstīs vai nosūtīts pa pastu no ārvalstīm) un legalizētam normatīvajos aktos noteiktajā kārtībā.

**Legalizācija nav nepieciešama**  Eiropas Savienības valstīs, Eiropas Ekonomikas Zonas valstīs, Šveices Konfederācijā un Lielbritānijas un Ziemeļīrijas Apvienotajā Karalistē (izņemot tās aizjūras teritorijas) izsniegtajiem publiskajiem dokumentiem, kas ir paredzēti izmantošanai Latvijā.

[6] 2022.gada 2. jūnijā ar e-parakstu nosūtīja iesniegumu uz e-pastu pasts@pmlp.gov.lv, kurā Saulcerīte pieprasa lai Pilsonibas un Migrācijas lietu pārvalde (PMLP) izdod vinai jaunu pasi, kurā būtu ierakstīts viņas vārds un uzvārds Saulcerīte Michaelu-Saule Chagi.

[7] 2022.gada 27. jūnijā Saulcerīte Saule saņēma atteikumu no PMLP uzvārda maiņai pamatojot, to ar neatbilstību Valsts valodas likuma prasībām. Viens no argumentiem paredzēja ka vārdu salikums “Michaelu-Saule Chagi” apgrūtina personas iekļaušanos sabiedrībā – izpildās tādā gadījumā, ja konstatējama personas pamatota vēlme pielāgoties un iekļauties sabiedrībā, kurā persona dzīvo, bet viņas vārds un uzvārds ir tik atšķirīgs, ka var sabiedrību noskaņot personu atstumt.

[7.1.] Saulcerīte Michaelu-Saule Chagi pamato savu viedokli ar Personu apliecinošu dokumentu likuma [16.pantu](http://likumi.lv/ta/id/243484-personu-apliecinosu-dokumentu-likums#p-422030) personu apliecinošs dokuments ir lietošanai nederīgs, ja mainījies personas uzvārds. Ja laulātie kāzu dienā maina uzvārdu, pase vai eID kļūst nederīga līdz ar laulības reģistrācijas brīdi, un šādu dokumentu izmantot nedrīkst. Neatkarīgi no tā, vai uzvārds mainīts kāzu dienā vai pēc kāda laika, personas pienākums ir 30 dienu laikā no uzvārda maiņas Pilsonības un migrācijas lietu pārvaldē iesniegt MK noteikumu Nr.134 "Personu apliecinošu dokumentu noteikumi" [22.](http://likumi.lv/ta/id/244720-personu-apliecinosu-dokumentu-noteikumi#p-541372) un [23.](http://likumi.lv/ta/id/244720-personu-apliecinosu-dokumentu-noteikumi#p-541373)punktā minētos dokumentus jaunas pases un/vai eID saņemšanai, kā arī samaksāt valsts nodevu.

## [7.2.] Arī saimnieciskajā darbībā Michaelu-Saule Chagi uzvārds izrādījās ļoti veiksmīgs. Sociālos tīklos kļūstot atpazīstams un pieprasīts @ Michaelu-Saule Chagi, gan Korejā, gan Eiropas Savienībā (piemēram,<https://www.google.com/search?client=firefox-b-d&q=Michaelu-Saule+Chagi>+) Konsultējoties ar juristu Zigfrīdu Lapukriti ir izlemts lūgt zaudējumu atlīdzināšanu par nemateriāliem kaitējumiem no PMLP un Jelgavas valstspilsētas pašvaldības dzimtsarakstu nodaļas 15 000 (piecpadsmit tūkstoši) euro apmērā.

[8] 2022. gada 1. augustā Saulcerīte Michaelu-Saule Chagi vērsās Administratīvajā rajona tiesā lūdzot atzīt par spēkā neesošu PMLP lēmumu, un pamatoja to ar 2004.gada Ministru Kabineta noteikumiem Nr. 114 “Noteikumiem par personvārdu rakstību un lietošanu latviešu valodā, kā arī to identifikāciju punktiem”:

11.5. līdzskaņu dubultojumu saglabā:

11.5.1. salikteņos (piemēram, Lappuķe, Pussars, Mazzariņš, Mežžagata, Niekkalbis, Kaķķepa, Krahhauzers, Naģģērģs, Jānoššomorja);

11.5.2. atvasinājumos ar priedēkļiem (piemēram, Atteka, Attāls (bet Atāls), Auffīrers, Avvejs, Vvedenskis, Poddubovs, Meddēlings, Bezzubovs);

11.1 Personvārdu var rakstīt, neievērojot šo noteikumu 11.2. apakšpunktā paredzētos ierobežojumus:

11.1 1. ja tie ar spēkā stājušos tiesas spriedumu ir atzīti par neattiecināmiem uz šā personvārda rakstību;

11.1 2. ja attiecīgo uzvārdu lieto citi šīs personas dzimtas vai ģimenes (šaurākajā nozīmē) locekļi, kas ir Latvijas valstspiederīgie.

Jautājumi uz kuriem jāatbild pieteikuma iesniedzējiem un Latvijas Republikas pārstāvjiem

1. Vai Saulcerīte Michaelu-Saule Chagi ir tiesības saņemt Latvijas Republikas pilsoņa pasi?
2. Vai ir ievērotas n personas tiesības uz privāto dzīvi?
3. Vai tiek veicināta starpkultūru komunikācija un naida runas mazināšana šajā lietā?
4. Vai ir pamats privātpersonai [Satversmē](https://likumi.lv/ta/id/57980-latvijas-republikas-satversme) un [Administratīvā procesa likumā](https://likumi.lv/ta/id/55567-administrativa-procesa-likums) noteiktās tiesības uz atbilstīgu atlīdzinājumu par mantisko zaudējumu vai nemantisko kaitējumu, kas tai nodarīts ar valsts pārvaldes iestādes prettiesisku administratīvo aktu vai prettiesisku faktisko rīcību?

Sagatavojiet PMLP un dzimsarakstu nodaļas atbildi par pases un laulības izsniegšanas jautājumiem.

Sagatavojiet argumentāciju Saulcerīte Michaelu-Saule Chagi uzvārdu maiņai un kompensācijas pieprasīšanai.

Ieteicamie izmantojamie avoti:

1. Autoru kolektīvs Balodis R. red. (2011.)Latvijas Republikas Satversmes komentāri. VIII nodaļa. Cilvēka pamattiesības.Rīga: Latvijas Vēstnesis,
2. Autoru kolektīvs Balodis R. red. (2013.)Latvijas Republikas Satversmes komentāri. VI nodaļa. Tiesa. VII nodaļa. Valsts kontrole. Rīga:Latvijas Vēstnesis,
3. Načisčionis J. Administratīvās tiesības. SIA ”Biznesa augstskola Turība”. 2018.,518 lpp
4. Augstākās tiesas Administratīvo lietu departamenta 2018.gada 16.aprīļa SPRIEDUMS Lieta Nr. A420282815, SKA-528/2018
5. Satversmes tiesas 2001.gada 21.decembra sprieduma lietā Nr. 2001-04-0103
6. Augstākās tiesas 2017.gada 4.oktobra sprieduma lietā Nr. SKA-424/2017
7. Eiropas Savienības tiesa Lieta C‑391/09 Malgožata Runevič-Vardyn un Łukasz Paweł Wardyn pret Vilniaus miesto savivaldybės administracija